25.5.2023
MT
Il-Ġurnal Uffiċjali tal-Unjoni Ewropea
L 137/61
142.
Sabiex jiġi konkluż li l-għajnuna tikkontribwixxi għaż-żieda fil-livell tar-RŻI fl-Unjoni, il-Kummissjoni mhux se tqis biss iż-żieda netta fir-RŻI mwettqa mill-impriża, iżda wkoll il-kontribuzzjoni tal-għajnuna għaż-żieda kumplessiva fl-infiq għar-RŻI fis-settur ikkonċernat, għaż-żieda fl-attivitajiet transfruntiera RŻI fl-Unjoni, kif ukoll għat-titjib tas-sitwazzjoni tal-Unjoni fir-rigward tar-RŻI fil-kuntest internazzjonali.
Tiġi fformata opinjoni favorevoli fir-rigward ta’ miżuri ta’ għajnuna, li għalihom tkun maħsuba evalwazzjoni ex post tal-effetti pożittivi.
3.2.6.2.
L -i b b il a nċ ja r t a l- ef f et t i p oż itti vi kon tra l -effetti nega ttivi tal -g ħaj nun a
143.
Finalment, il-Kummissjoni tibbilanċja l-effetti negattivi identifikati tal-miżura ta’ għajnuna f’termini ta’ distorsjonijiet tal-kompetizzjoni u tal-impatt fuq il-kummerċ bejn l-Istati Membri (ara t-Taqsima 3.2.1 sa 3.2.5) kontra l-effetti pożittivi tal-għajnuna ppjanata (ara t-Taqsima 3.2.6.1) għall-iżvilupp tal-attivitajiet ekonomiċi u l-ekonomija jew is-soċjetà tal-Unjoni, jew it-tnejn li huma, u tikkonkludi li l-miżura ta’ għajnuna tkun kompatibbli mas-suq intern biss meta l-effetti pożittivi jegħlbu lil dawk negattivi.
144.
F’każijiet fejn il-miżura ta’ għajnuna proposta ma tindirizzax falliment tas-suq identifikat sew b’mod xieraq u proporzjonat, l-effetti ta’ distorsjoni negattivi fuq il-kompetizzjoni jkollhom it-tendenza li jegħlbu l-effetti pożittivi tal-miżura u b’hekk il-Kummissjoni x’aktarx tikkonkludi li l-miżura ta’ għajnuna proposta hija inkompatibbli.
145.
Il-bilanċ kumplessiv ta’ ċerti kategoriji ta’ skemi ta’ għajnuna jista’ jiġi soġġett ukoll għal rekwiżit ta’ evalwazzjoni ex post kif deskritt fit-Taqsima 4.
F’każijiet bħal dawn il-Kummissjoni tista’ tillimita t-tul taż-żmien ta’ dawk l-iskemi għal erba’ snin jew anqas bil-possibbiltà li tinnotifika mill-ġdid l-estensjoni tagħhom sussegwentement.
4.
Evalwazzjoni
146.
Sabiex ikompli jiġi żgurat li d-distorsjoni tal-kompetizzjoni u tal-kummerċ tkun limitata, il-Kummissjoni tista’ titlob li l-iskemi ta’ għajnuna kif imsemmi fil-paragrafu 147 ikunu soġġetti għal evalwazzjoni ex post.
L-evalwazzjonijiet se jitwettqu għall-iskemi fejn id-distorsjoni potenzjali tal-kompetizzjoni u tal-kummerċ tkun partikolarment għolja, jiġifieri, li hemm riskju ta’ restrizzjoni jew ta’ distorsjoni sinifikanti tal-kompetizzjoni jekk l-implimentazzjoni tagħhom ma tiġix riveduta fi żmien xieraq.
147.
Tista’ tkun meħtieġa evalwazzjoni ex post għal skemi b’baġits kbar għall-għajnuna, jew li jkun fihom karatteristiċi ġodda, jew meta jkunu previsti bidliet sinifikanti fis-suq, fit-teknoloġija jew fir-regolamentazzjoni.
Fi kwalunkwe każ, l-evalwazzjoni se tkun meħtieġa għal skemi b’baġit tal-għajnuna mill-Istat jew nefqa kontabbilizzata ta’ aktar minn EUR 150 miljun fi kwalunkwe sena partikolari jew ta’ aktar minn EUR 750 miljun matul it-tul ta’ żmien totali tagħhom, jiġifieri t-tul ta’ żmien ikkombinat tal-iskema u ta’ kwalunkwe skema ta’ qabel li tkopri objettiv u żona ġeografika simili, sa mill-1 ta’ Jannar 2022.
Minħabba l-għanijiet tal-evalwazzjoni, u biex jiġi evitat li jitqiegħed piż sproporzjonat fuq l-Istati Membri, evalwazzjonijiet ex post huma meħtieġa biss għal skemi ta’ għajnuna li t-tul ta’ żmien totali tagħhom jaqbeż it-tliet snin, li jibdew mill-1 ta’ Jannar 2022.
148.
Ir-rekwiżit ta’ evalwazzjoni ex post jista’ jiġi rtirat fil-każ ta’ skemi ta’ għajnuna li huma suċċessur immedjat ta’ skema li tkopri objettiv u żona ġeografika simili li kienet soġġetta għal evalwazzjoni, tat rapport ta’ evalwazzjoni finali f’konformità mal-pjan ta’ evalwazzjoni approvat mill-Kummissjoni u ma ġġenerat l-ebda sejba negattiva.
Fejn ir-rapport ta’ evalwazzjoni finali ta’ skema ma jkunx konformi mal-pjan ta’ evalwazzjoni approvat, dik l-iskema trid tiġi sospiża b’effett immedjat.
149.
L-għan tal-evalwazzjoni jenħtieġ li jkun li jiġi verifikat jekk is-suppożizzjonijiet u l-kundizzjonijiet sottostanti għall-kompatibbiltà tal-iskema ntlaħqux, b’mod partikolari l-ħtieġa u l-effettività tal-miżura ta’ għajnuna fiddawl tal-objettivi ġenerali u speċifiċi tagħha.
Din jenħtieġ li tivvaluta wkoll l-impatt tal-iskema fuq il-kompetizzjoni u l-kummerċ.